
Dr Ahmed Smajlović 


MUHAMED IBNU ABDULVEHAB 

(1703—1791) 

Islamski svijet je u prvih nekoliko stoljeća svoga razvoja 
postigao veliki uspjeh na svim poljima ljudske djelatnosti. Mo- 
že se slobodno reći da je navedeni uspjeh ovog svijeta bio pre- 
sudan za dalji razvoj čovječanstva. Kur’anski čovjek je dobro 
znao šta hoće da ostvari i šta želi da postigne. Bilo je to rađa- 
nje nove kulture koja je cvjetala u izgrađenim svjetskim cen- 
trima kao što su Damask, Bagdad, Kairo, Karavijun, Kordova 
i drugi. U njima se rađao novi svijet nauke, filozofije, kulture, 
umjetnosti, trgovine, zanatstva i civilizacije. 

U ove centre hrlili su ljudi sa svih strana svijeta. Znali su 
da se tamo živi slobodno, jer je sloboda vjere, riječi i djela bila 
svakom zagarantovana. Dok su u drugim dijelovima svijeta 
narodi u to doba umirali od nasilja, eksploatacije i pritiska, 
dotle su u islamskim zemljama živjeli slobodno i potpuno ra- 
vnopravni. 

Nakon tih nekoliko stoljeća uspona, islamski svijet je za- 
desila nesreća za nesrećom. Najezda krstaških vojni sa za- 
pada i mongolskih hordi sa istoka, porušila je sve nade njego- 
vog daljeg razvoja. Malo kasnije kolonijalističke sile su pokopa- 
le i posljednju njegovu nadu porobljavajući skoro čitav islam- 
ski svijet. Uzrok ovog pada, pored objektivnih faktora, bili su 
i faktori unutrašnje, subjektivne prirode. Vjera je bila izgubi- 
la >svoju revolucionamost i pretvorila se u najobičniju formal- 
nost. Jednostavno, Islam je izgubio svaku vezu sa dušom, srcem 
i umom. Tako je islamski svijet zapao u svoj mrtvački san iz 
koga ga je bilo skoro nemoguće probuditi. 


I onda kad to skoro mko-ttije očekLvao, počeli su se ja- 
vliati nosioci novog duha, reformatori, koji su osjecali bo 
svojih naroda, srtvatali opasnosti koje ih vrebaju 1 r^misljali 
o uzrocima bolesti koje su harale. Svaki od njih gie^ao je na 
ove probleme iz sopstvenog ugla i pronalazio za ПДД, rjesenje 
sa vlastitog stanovišta. Jedni od njih su pozivali na jednakost 
među ljudima, bez obzira na njihovu nacionalnu, vjersku 1 
rasnu pripadnost. Drugi su zahtijevali reorganizac 4 u vojske 
kako bi se pomoću nje mogle ostvanti promjene, treci su te- 
žili za osnivanjem predstavničkih tijela, četvrti su se opet za- 
lagali za vraćanje izvornom islamskom učenju. Svi su ош do- 
življavali svašta, protjerivanje, napad, optuzivanje, lzdajstvo, 
pa i zatvaranje. Međutim, bili su uporni 1 strpljivi Vise su vo- 
beli svof cilj nego svoj život. Znali su zašto rade х zasto se 
Sore .Mi sujačiod svega i ni pred čim nisu p«*du Mnogisu 
uspjeli. Napredak koji je islamski svi]et u novo doba ucmio, 
rezultat je njihove upornosti i djela. ^ . 

Prirodno je, što za sve to zaslužuju najveće priznanje, јег 
su oni bili neposredni izazivači novovjekovnog buđenja islam- 
skog svijeta, koje je bilo od presudnog značaja za njegov dal]i 

Jedan od tvoraca ovog novovjekovnog islamskog buđenja 
bio je i imam Muhamed b. Abdulvehhab. 

Život i školovanje Muhamed b. Abdulvehaba 

Rođen je 1703. godine u mjestu Ujejne, u Nedždu, gdje je 
proveo i svoje djetinjstvo i započeo prvo svoje naukovanje. Po- 
što je stekao osnovno obrazovanje otišao З е ^ M e dinu da na- 
stavi školovanje. Za jedno kratko vrijeme Abdulvehab ]e bio 
zapažen od svojih učitelja. Međutim, on nece biti potpuno za- 
dovoljan svojim boravkom u Medini, jer je ocekivao da ce po- 
stići daleko više. Zbog toga se odlučio da napusti Medmu 1 
ostavi svoje učitelje. Zelio je da nešto više sazna o lslamskom 
svijetu i njegovom duhovnom stanju, pa je proveo četiri go 
dine u Basri, pet godina u Bagdadu, godinu u Kurdistanu, 
dvije godine u Hemetonu. Potom je otputovao u Isfahan, gd]e 
je izučavao filozofiju iluminizma i sufizma. Zatim odlazi u 
Kum poznati šiijski centar i ostaje neko vrijeme. Na kraju 
svih ovih putovanja susreta i izučavanja vraća se u svoje 
rodno mjesto, povlači se nekoliko mjeseci sređuje svoje uti- 
ske analizira svoje putovanje i svodi rezultate svojih studija. 

a potom se pojavljuje pozivajući ljude na vraćanje izvornom 
islamskom učenju Kur'anu i Sunnetu. 

Umro je 1791. god. gledajući primjetno otjelovljenje svo- 
jih nastojanja u rađanju nove i slobodne islamske države Sa- 
udijske Arabije. 

Rad i težnja Muhameda b. Abdulvehhaba 

Pošto je upoznao islamski svijet i shvatio njegove pro- 
bleme Abdulvehhab se usmjerio u svom radu na problem vje- 
rovanja. Smatrao je da je ovo osnovno pitanje na kojem se 
islamski svijet spotakao i zapao u takvo stanje u kojem se- 
više nije mogao prepoznati. Obraćanje evlijama, izabranim 
ljudima, posjete kojekakvim šejhovima, traženje milosti od 
umrlih, obilazak turbeta i slično, odvelo je islamski svijet u 
naručje idolopoklonstva i mnogoboštva. Znao je da je jedini 
izlaz u ispravnom duhovnom opredijeljenju, originalnom islam— 
skom vjerovanju koje se potvrdilo kroz istoriju i čiji je ispra— 
van put doveo islamski svijet na vrhunac kulturnog razvoja 
i misaonog progresa. Stoga je Abdulvehhab usmjerio sve svoje 
snage na prvi osnovni islamski princip »la ilahe illallahu« ko- 
jem su pozivali svi Božji poslanici, a kojeg je Muhamed a. s. 
imao zadatak da objasni i dovede do kraja. Značenje ovog; 
prvog islamskog principa je da u vidljivom i nevidljivom svi- 
jetu nema druge istinske sile koja upravlja svim osim Jednog 
Boga dž. š. kome se jedino treba klanjati i koga jedino treba 
obožavati. Osim Njega drugi niko ne zaslužuje da mu se čo- 
vjek klanja, moli i obožava. Uostalom, to je suština Kur’ana 
i osnovni princip islamskog učenja. 

Sta se desilo sa islamskim svijetom koji drži Kur’an u 
ruci a skrenuo je sa svog puta? Mnogoboštvo! To je bio odgo- 
vor imam Muhamed b. Abdulvehaba. Muslimani idu na hadž 
evlijama, plaćaju im da im pomognu, traže od njih da im opro- 
ste i mole ih da ih zaštite, vjerujući da im oni mogu koristiti i 
štetiti. Turbetima nema broja. Postavljaju se na svim mjestima 
i u svim zemljama. Stvorena je čitava vojska evlija koje treba 
posjetiti, obići i zamoliti ih za pomoć. Nije li to isto, kao i ona 
što su govorili arapski idolopoklonici i mnogobošci koji su. 
često ponavljali: »Mi ih obožavamo da se Bogu više približi- 
mo.« (Zumer 3) i »Ovo su naši zaštitnici i zagovornici kod 
Boga.« (Junus 18) 

Kakva je to provalija u koju su muslimani pali? Kako da 
Izađu iz nje? Odgovor je za Abdulvehhaba bio jasan! Onako 
kako su se iz iste provalije ljudi izvukli i prije toliko stotina 
godina. Mogu se izvući samo sa Kuranom i sa Muhamed a. s. 
Jednostavno sa »la ilahe illallahu Muhamedur-resulullahi«. 

Da bude nesreća još veća islamski učenjaci su zatvorili sva 
vrata idžtihada. Zatvaranje idžtihada bila je druga tragedija 
koja je zadesila muslimane. Imitacija je carevala, oponašanje 
gospodarilo, a slobodoumnost je ugušivana svugdje gdje god 
je to bilo moguće. Bilo je potpuno zaboravljeno da Islam traži 
slobodu misli, proučavanja i riječi. Zatvorenim vratima idžti- 
hada bilo je priključeno još i zatvaranje đžihada, borbe za 
istinu i rada u ime Allaha dž. š. 

Jednostavno rečeno, vraćanje Kur’anu i Sunnetu, otvara- 
nje idžtihada i oživljavanje džihada, bile su osnovne težnje 
života i rada Muhameda ibni Abdulvehaba. Sva tri navedena 
principa sproveo je prije svega na sebi, okupljajući još za svog 
života čitavu generaciju ljudi oko sebe, koji su znali kako 
dalje nastaviti mukotrpan put oslobađanja, izgradnje i rekon- 
strukcije islamskog društva i njegovog svijeta. 

Začetnik neorenesanse islamskog svijeta 

Učeći na djelima čuvenog Ibni Tejmije i njegovog učeni- 
lia Ibni Kajima, zatim osvježavajući ova učenja njihovim do- 
vođenjem u sklad sa Kur’anom i Sunnetom, a obzirom na vri- 
jeme u kojem je živio, radio i djelovao, Muhamed b. Abdul- 
^vehhab, s pravom, pretpostavlja začetnika neorenesansnog doba 
Islamskog svijeta. Sva nastojanja nekih teoretičara da opovrgnu 
ovo shvatanje uzaludna su, jer je očito da su naučno neosno- 
vana. Ovo tvrđenje ima za sobom i istorijske dokaze koje ne 
želdimo ovdje posebno Micati, jer je ovaj rad vlše uipoznavaju- 
<ceg karaktera i upućen je prije svega svakodnevnom našem 
čitaocu. Činjenice nam govore da je neoresansa islamskog svi- 
jeta začeta u njegovom krilu, a istorijski momenti idu ovome 
м prilog. 

Uticaj Muhamed b. Abdulvehhaba 

Imajući u vidu izloženo, kao i razvoj tendencija moderne 
iislamske misli, stiče se dojam, da je Imam Abdulvehhab imao 
veliki uticaj na znatan broj islamskih mislilaca 18, 19. i našeg 

stoljeća. Dovoljno je istaći samo to da su pod njegovim utica— 
jem bili i mislioci kao što su Afganija, Abduhu, Senusija i dru- 
gi, a i danas se javlja sve više učenjaka islamskog svijeta, kao 
i teoretičaara Zapada, koji ozbiljno proučavaju njegovo djelo, 
rad i misao. 

Ako svemu dodamo još i to da današnja Saudijska Arabija 
zvanično prihvata njegove ideje, revitalizacije islamskog duha 
na mnogim područjima ljudske djelatnosti, onda nam postaje 
potpuno jasno koliki je današnji domet njegovih misli, djela i 
ideja. 


Djela Muhamed b. Abdulvehhaba 

Teško je sada reći koliko je ovaj učenjak ostavio djela 
iza sebe, još je teže u jednom kratkom radu izvršiti analizu 
njegovih djela, makar onih i najpoznatijih, pa i najglavnijih. 

I pored ove teškoće, nastojaćemo ovdje ukazati na neko- 
liko njegovih radova. Uzećemo za primjer samo nekoliko tih 
djela. Počnimo sa djelom »Usulul-l-imani« — Osnovi vjero- 
vanja izdato u Kairu. Ovo djelo nam ,po samom naslovu, 
govori koja je njegova centralna problematika. Pitanje spo- 
znaje Boga dž. š. i vjerovanje u Njega, zatim pitanje vjerova- 
nja u sudbinu i slično. Ovdje proučava i problem determinacije 
uopšte. Nakon proučenih navedenih pitanja, usmjerava svoje 
proučavanje ka vjerovanju u meleke, zatim pridržavanja Kur’a- 
na, prava Božijeg Poslanika a. s. islamskog podstrekavanja na 
nauku i način njenog traženja, kao i neka druga pitanja koja 
su u najužoj vezi sa osnovnim zadacima islamskog vjerovanja. 

Ovom djelu su prilikom izdavanja pridodata još druga 
dva njegova djela, kao »Fadlul-islami« gdje proučava značaj„ 
smisao, vrijednost i pojavu Islama uopće i neka druga pitanja 
u vezi s tim, te »Kitabull-kebairi« u kojem vrši opsežnu ana- 
lizu problema grijeha, kazni za njihovo činjenje i slično. 

Drugo djelo na које želimo ulkazati je »Kešfu-š-šubhafi 
fi-t-tevhidi« — Otkrivanje sumnji u vjerovanju — izdato ta- 
kođer u Kairu prije nekoliko godina. Upoređivanje sa origi— 
nalnim rukopisom djela izvršio je poznati komentator Muhidirt 
Al-Hatib. Ovdje autor daje najprije definiciju vjerovanje u 
Jednog Boga dž. š. dokazujući da je to vjera svih Božijih po- 
slanika. Istovremeno proučava i problem mnogoboštva, kao i 
idolopoklonstva. Uglavnom djelo je posvećeno ovom problemu 
u cjelini. 


Treće djelo koje želimo istaći je »Kitabu-t-tevhidi«. Ko- 
mentar ovog djela izvršio je Abdurahman Ibni Hasan, koje je 
zajedno sa komentarom izdato u Rijadu prije tri godine o tro- 
sku kralja Fejsala. Treba priznati da ovo djelo predstavlja 
značajan doprinos akaidskom području i njegovom izučavanju, 
kao i razrješavanju nekih suštiniskih pitanja pomenutog karak- 
tera. 

Ćetvrto djelo koje je potrebno ovdje pomenuti je »Medž- 
muatu-t-tevhidi« koje sadrži 16 izabranih traktata od Ibni Tej- 
mije i Muhamed b. Abdulvehhaba. Djelo je izdato u Medini i 
predstavlja jedno od osnovnih djela koja se izueavaju na po- 
znatom Islamskom univerzitetu u Medini. 

I na kraju peto djelo na koje skrećemo ovdje pažnju je 
»Selasetu-l-usuli ve ediletuha« — Tri osnovna temelja i nji- 
liovi dokazi — koje je izdavano više puta, kako u Rijadu, tako 
1 u drugim mjestima. Ovo djelo dajemo i u prevodu kako bi 
našem čitaocu ukazali na suštinsko razrješavanje problema 
^vjerovanja sa Kur’anskog aspekta. Djelo je kako se vidi po 
opsegu malo, ali je veliko po svojoj tematici i sadržini. Želi- 
тао da dođe do što većeg broja ruku i da ga pročita što veći 
broj muslimana i prostudira što veći broj imama uzimajući 
originalne naznačene Kur’anske citate kao osnovu u njegovoj 
preradi i svom razmišljanju. 

TRI OSNOVNA TEMELJA I NJIHOVI DOKAZI 

Treba naučiti četiri osnovna pitanja: 

1. Upoznati Boga dž. š .,Muhameda a. s. i vjeru Islam; 

2. raditi po njemu; 

3. pozivati u njega; 

4. biti strpljiv u teškoćama na ovom putu. 

Dokaz za to su Božije riječi: »Držim za svjedoka vrijeme 
da je sigurno svaki čovjek na gubitku osim onih koji vjeruju, 
^onih koji dobra djela čine i onih koji međusobno preporučuju 
istinu i strpljivost.« (Asr 1 — 3) 

Za ovo poglavlje Kur’ ana Šafija kaže: »Da Bog dž. š. nije 
poslao ljudima za dokaz ništa drugo osim ovog poglavlja, bilo 
bi dovoljno.« 

Buharija kaže: »Znanje je prije riječi i djela.« 

Dokaz za ovo su Božije riječi: »Znaj da je samo Jedan 
Bog dž. š. Traži oprost za svoje grijehe.« (Muhamed 19.) Kako 

se vidi ovdje ajet počinje sa upotrebom izraza znanje, pa tek 
onda dolaze riječ i djelo. 

Svaki musliman i svama muslimanka trebaju da. nauče 
slijedeća tri pitanja i da koliko god je to moguće rade po njima: 

1. da nas je Bog dž. š. stvorio, opskrbio i da nas nije 
ostavio slučaju i neupućene, već nam je poslao Svog Poslanika 
a. s., pa ko ga posluša biće nagrađen, a ko ga ne posluša biće 
kažnjen. Za dokaz ovome su Božije riječi: »Poslali smo vam 
Poslanika a. s. da svjedoči protiv vas, kao što smo poslali i 
Firaunu koji se digao protiv njega, pa smo ga teško kaznili.« 
(Muzemmil 15 i 16.) 

2. da Bog dž. š. ne dozvoljava da Mu se u obožavanju iko 
pridružuje, ni melek, ni poslanik. Za dokaz ovom su Božije ri- 
ječi: »Mjesta za molitvu pripadaju Bogu dž. š. i ne molite se 
nikom drugom osim Njemu.« (Džinn 18.) 

3. da pokornost Poslaniku a. s. i vjerovanje samo Jednog 
Boga dž. š. ne dozvoljava da se ikom drugom priklanjamo, 
pa makar nam taj bio i najbliža rodbina. Za potvrdu ovoga su 
Božije riječi: »Nećeš naći ljude koji vjeruju u Boga dž. š. i 
Sudnji dan da se priklanjaju ikom drugom, pa makar to bili 
njihovi očevi ili sinovi ili braća ili rodbina. To su oni u čijim 
je srcima Bog dž. š. učvrstio vjerovanje. On će ih nagraditi na- 
gradom u kojoj će vječno uživati. Bog dž. š je s njima zado- 
voljan i oni će biti s Njim zadovoljni. To su oni koji pripa- 
daju Bogu dž. š. i koji će biti spasoni.« (Mudžadele 22.) 

Treba znati da je jedino ispravno vjerovanje obožavati sa- 
mo Jednog Boga dž. š. pripadajući iskreno Njegovoj vjeri kako 
je to i naređeno svim ljudima radi čega su stvoreni, kao što 
to Bog dž. š. kaže: »Stvorio sam i ljude i žene da Me obožava- 
ju.« (Zarijat 56.) 

Izraz »ja’buduni« — da Me obožavaju — znači ovdje »ju- 
vehhiddunii« da se samo Meni jedinom klanjaju. Najviše što 
je Bog dž. š. naredio je »Et-tevhiidu« — jedinstvo — što znači 
obožavati samo Jednog Boga, a najviše što je Bog dž. š. zabra- 
nio je »eš-širku« — saučesništvo — što znači moliti se još ne- 
kom drugom osim Boga dž. š. Kao dokaz su Božije riječi: »Obo- 
žavajte samo Allaha dž. š. i ništa mu ne pridružujte.« (Nisa 36.) 

Zbog svega izloženog, ako bi te ko upitao: koja su tri osno- 
vna temelja koja bi svaki čovjek trebao da upozna, odgovori 

mu: d.i upo/.na Hoga dž. š., Njegovu vjeru i Njegovog Posla- 
nika Muhamed a. s. 


PRVI TEMELJ 

Upoznati Boga dž. š. 

Ako !)i ti ko upitao ko ti je Bog, reci: Moj Bog je Allah 
dž. s. koji nu* stvorio i sa čijim blagodatima živi čitav svijet. 
On je mojc Jedino Božanstvo, nemam drugog božanstva osim 
Njega. Kao dokaz tome su i Božije riječi: »Hvala Bogu dž. š. 
Gospodaru svjetova.« (Fatiha 1.) Sve što postoji osim Boga 
dž. š. prctstavlja svijet, a ja sam dio tog svijeta. Ako bi te ko 
pitao: Kako si upoznao Boga dž. š., reci: Upoznao sam Ga pre- 
ko Njegovih dokaza i Njegovih stvorenja. Njegovi su dokazi 
noć i dan, Sunce i Mjesec, kosmos i sve što postoji. Njegova 
stvorenja su nebo i zemlja i sve što na njima i između njih 
ima. Kao dokaz za to su Božije riječi: »Od znakova su Njego- 
vih noć i dan, sunce i mjesec. Ne klanjajte se ni Suncu ni Mje- 
secu, već samo Bogu dž. š. koji ih je stvorio ako Ga obožavate.« 
(Fussilet 37.), kao i Božije riječi: »Vaš je Gospodar Bog dž. š. 
koji je stvorio nebesa i zemlju i koji upravlja svakom stvari 
sa Arša. On pokriva svjetlo dana koje se vječito smjenjuje 
sa pokrivačem noći. Sunce, Mjesec i zvijezde pokoravaju se 
Njegovoj moći. On sve stvara i svim upravlja. Kako je uzvišen 
Bog dž. š. Gospodar svjetova.« (Araf 54.) 

Samo Bog dž. š. treba da bude obožavan. Dokaz tome su i 
Njegove riječi: »O ljudi, obožavajte Jedino Boga dž. š. koji 
vas je stvorio, kao i one prije vas, da biste bili bogobojazni, 
koji vam je zemlju prostro, nebesa podigao i vodu dao, pa kao 
vaša hrana niču plodovi. Zato ne pridružujte Allahu dž. š. ni- 
šta a da to ne znate.« (Bekare 21 i 22.) 

Ibni Kesir kaže: »Samo Stvoritelj 'pomenutih stvari za- 
služuje da bude obožavan, a drugi niko.« 

Vrste obožavanja koje je Bog dž. š. odredio su: predanost, 
vjerovanje, dobročinstvo, dova, strah, molitva, oslanjanje, če- 
žnja, bojaznost strahopoštovanje, strahovanje, opunomoćenje, 
traženje pomoći, traženje utočišta, traženje zaštite, žrtvovanje, 
priklanjanje i neke druge vrste koje su određene i svaka od 
njih treba da bude isključivo samo u ime Boga dž. š. i samo 
Njemu upućena. Dokaz za ovo su Božije riječi: »Mjesta za mo- 

litvu pripadaju samo Bogu dž. š. Ne molite se nikom drugom 
osim Njemu.« (Džin 18.) Ko god se prikloni bilo čemu drugom 
osim Bogu dž. š. idolopoklonik je. Dokaz za to su i Božije ri- 
ječi: »Ko god se moli nečem drugom osim Bogu dž. š., a ne 
može imati za to nikakva dokaza, njegov račun kod Boga dž. š. 
je nikakav, jer On ne zaštićuje idolopoklonike.« (Mu’minun 
117). A u hadisi šerifu se kaže: »Dova je mozak obožavanja.« 
Za dokaz ovome služe Božije riječi: »Bog dž. š. kaže: Molite Mi 
se! odgovoriću na vašu molitvu, a oni koji se od mojih robova 
iz oholosti ne mole stići će ih teška kazna.« ( Mumin 60.) Do- 
kaz za strah su Božije riječi: «Nebojte ih se, bojite se Mene ako 
ste pravovjemi.« (Ali Imran 175.) Dokaz za nadu su Božije 
riječi: Ko ima nadu da će susresti Allaha dž. š. neka radi do- 
bra djela i neka ne pridružuje svom obožavanju Boga dž. š. 
nikoga.« (Kehf 110.) Dokaz za oslanjanje na Boga dž. š.: »Onaj 
ko se osloni na Boga dž. š. On Mu je dovoljan.« (Talak 3.) Do- 
kaz žudnje, strahovanja i strahopoštovanja su Božije riječi: 
»Oni su žudili da čine dobra djela i molili su se nama nadaju- 
ći se i bojeći se. Bili su nam ponizni i odani.« (Enbija 91.) Do- 
kaz za predavanje Bogu dž. š. su Njegove riječi: »Povratite 
se Bogu dž. š. i samo se Njemu predajte.« (Zummer 54.) Dokaz 
za traženje Božije pomoći su riječi: »Tebe samo obožavamo i 
od Tebe samo pomoć tražimo.« (Fatiha 5.) U hadisi šerifu opet 
se kaže: »Ako tražiš pomoć, onda je traži samo od Allaha dž. š.« 
Dokaz za traženje zaštite su Božije riječi: »Tražim zaštitu od 
Allaha dž. š. Gospodara ljudi.« (Nas 1-3.) Dokaz za traženje po- 
moći su također Božije riječi: »Kad tražite pomoć od Boga 
dž. š., On vam se odazove.« (Enfal 9.) Dokaz žrtvovanja su Bo- 
žije riječi: »Moja molitva, moje žrtvovanje, moj život i moja 
smrt pripadaju samo Bogu dž. š. Stvoritelju svjetova. On nema 
druga. Tako mi je naređeno i ja sam prvi musliman.« (En’am 
162 i 163.) Dokaz za zavjetovanje su Božije riječi: »Ovo su 
oni koji svoje zavjete potpuno ispunjavaju i boje se onog dana 
u kome će se zlo na sve strane razlijevati.« (Insan 7.) 


DRUGI TEMELJ 

Upoznati Islam sa dokazima 

Upoznati Islam sa dokazima znači predati se Bogu dž. š. 
sa potpunim vjerovanjem jedino u Njega, rukovodeći se po- 

kornoSću prema Njemu, čisteći se od svih vrsta idolopoklon- 
stva. Ovaj temelj ima tri dijela: Islam, Iman i lhsan, a svaki 
od njih ima svoje osnovne principe. 


P r v i d i o 

Islam 

Islam ima pet osnovnih principa: svjedočiti da je samo 
Jedan Bog dž. š. i da je Muhamed a. s. Njegov Poslanik, kla- 
njati namaz, davati zekat, postiti Ramazan i obaviti hadž. 

Dokaz za vjerovanje su Božije riječi: »Allah dž. š. svje- 
doči da je samo On Jedan Jedini, meleki isto svjedoče i uče- 
njaci koji na istini stoje, svjedoče da je samo Bog dž. š. Jedan 
Jedini koji je svemoćan i svemudar. (Imran 18.) To znači da 
uistinu nema obožavanog osim Boga dž. š. Izraz »La ilahe« ne- 
gira svako drugo obožavanje osim Jednog Boga dž. š., a izraz 
»Illallahu« potvrđuje obožavanje samo Jednog Boga dž. š. 
bez najmanjeg dijela saučešništva како u obožavanju, tako i 
u posjedovanju, vlasti i upravljanju. Objašnjenje ovih riječi 
daje nam sam Kur’an »Reče Ibrahim a. s. svome ocu i svome 
narodu: »Ja se odričem i prekidam svaku vezu sa svim onim 
što vi obožavate. Obožavam samo Onoga koji me je stvorio. 
On će me uputiti na pravi put. Ibrahim a. s. je ove riječi 
učinio vječnim u svom narodu ne bi li se i on povratio.« 
(Zuhruf 26—28). Neki drugi ajeti Kurana govore o tome kao: 
»Reci: o sljedbenici objavljenih knjiga dođite da se okupimo 
oko riječi koja je jednaka kod svih nas. To je: da se samo 
Jednom Bogu dž.š. klanjamo, da Mu nikoga ne pridružujemo 
i da neke između sebe ne smatramo bogovima mjesto Jednog 
Boga dž.š. Ako se okrenu i ne prihvate ovu istinu recite im: 
Mi smo muslimani.« (Imran 64). Dokaz svjedočenja da je 
Muhamed a.s. Božiji Poslanik su Kur’anske riječi: »Došao vam 
je Poslanik a.s. koji je između vas. Teško mu je što ste ga vi 
na muku stavili. On za vama čezne, a prema pravovjernim 
je blag i milostiv.« (Tevbe 128). Smisao svjeđočenja da je 
Muhamed a.s. Božji Poslanik je pokoravanje svemu onome 
što je On naredio, prihvatanje svega onoga što nam je prenio, 
izbjegavanje svega onog što nam je zabranio i da se Bog dž.š. 
ne može obožavati drugačije nego štoje On Sam propisao. 
Dokaz namaza i zekata i objašnjenje Božijeg jedinstva su kur- 

anske riječi: »Ništa drugo im nije naređeno nego da obožavaju 
Jednog Boga dž.š. čistom i iskrenom vjerom, da budu iskreni 
pravovjernici, da klanjaju namaz, da daju zekat. To je prava 
i potpuna vjera.« (Bejjine 5). Dokaz za post su Božije riječi: 
»O vjernici propisan vam je post, kao što je bio propisan i 
prije vas da bi ste bili bogobojazni.« (Bekare 183). Dokaz za 
hadž su također Allahove dž.š. riječi: »U ime Allaha dž.š. 
dužni su oni ljudi koji mogu da ovu kuću posjete.« (Imran 97). 


Drugi dio 

Iman 

Vjerovanje ima nekoliko svojih ogranaka. Najviši je »La 
ilahe illallahu« Samo je Jedan Bog dž.š. a najniži je skloniti 
nešto s puta. Stid je također jedan od ogranaka imana, Vjero- 
vanje ima šest osnovnih principa: »Vjerovati u Boga dž.š., Nje- 
gove meleke, objavljene knjige, Njegove Poslanike, Sudnji 
dan i Njegovo određenje.« Dokaz za ovih šest osnovnih principa 
su vjerovanje u Božije riječi: »Pravi put nije u tome da se 
okrećete istoku ili zapadu, nego da vjerujete u Jednog Boga 
dž.š., Sudnji dan, Meleke, objavljene knjige i Poslanike, da 
pomažete svoje bližnje, sirotinju, nevoljnike, putnika koji je 
ostao bez ičega, zarobljenika da se otkupi, da klanjate namaz 
i da dijelite zekat, da ispunite svoje obećanje i da budete 
strpljivi kad vas nevolje i druge poteškoće snađu. To su oni 
koji su uvijek postojani i čuvaju se nevaljalih djela. (Bekare 
177). Dokaz za određenje su Božije riječi: »Zaista smo svaku 
stvar stvorili po mjeri.« (Kamer 49). 


T r e ć i d i o 
Ihsan 

Dobročinstvo je jedan princip koji se izražava u najširem 
smislu da čovjek obožava samo Boga dž.š. kao da Ga vidi, jer 
ako Ga on ne vidi, Bog dž.š. njega vidi. Dokaz za to su Božije 
riječi: »Zaista je Bog dž.š. uz one koji se čuvaju nevaljalština 
i koji čine dobra djela.« (Nahl 128). I riječi: »Pouzdaj se samo 
u Svemogućeg i Milostivog koji te vidi kad stojiš i kad se 

krećeš među onima koji na sedždu padaju. On sve čuje i sve 
zna.« (Suara 217), kao i riječi: »Budi siguran da se ne može 
ništa učiniti, niti možeš ništa iz Kur’ana proučiti, niti možeš 
ikakav posao uraditi, a da Mi ne budemo među vama i onda 
kada se u to potpuno unesete.« (Junus 61). Dokaz za ovo na- 
lazi se i u samom sunnetu gdje se navodi poznati Džebrailov 
razigovor sa Muhamed a. s. koji prenosi Omer b. Hattab. »Dok 
smo jednom prilikom sjedili kod Muhamed a.s. pojavio se 
čovjek u bijeloj odjeći i crne kose. Na njemu se nisu primje- 
ćivali tragovi puta. Nije ga niko između nas poznavao. Sjeo 
je pred Muhameda a. s. približio mu se i stavio svoje ruke na 
njegova koljena i zamolio ga: upoznaj me sa Islamom! Odgo- 
vorio mu je: Islam je: da svjedočiš da je samo Jedan Bog dž. š. 
i da je Muhamed a. s. Njegov Poslanik, da klanjaš namaz, da 
daješ zekat, da postiš Ramazan i da posjetiš Kabu, ako možeš. 
Covjek mu je odgovorio: Istinu si rekao! Začudili smo se ka- 
ko to da prvo pita, a onda potvrđuje odgovor. Zatim mu opet 
reče: Upoznaj me sa imanom! Muhamed a. s. mu je rekao: 
Iman je da vjeruješ u Allaha dž. š., meleke, objavljene knjige, 
poslanike, sudnji dan i Božije određenje. Čovjek reče: Istinu 
si rekao! Zatim mu se obrati: upoznaj me sa ihsanom! Mu- 
hamed mu odgovori: dobročinstvo je da obožavaš Allaha dž. š. 
kao da Ga vidiš, i ako ti Njega ne vidiš, On tebe vidi. Onda 
dodade, upoznaj me kad će biti sudnji čas! Odgovorio mu je: 
Onaj koga ti pitaš ne zna ništa više od onoga ko je njega 
pitao. Potom je otišao. Mi smo ostali zbunjeni. Poslije kraćeg 
vremena Muhamed a. s. nas je upitao: »Omere, znate li ko je 
bio onaj čovjek koji me je maloprije pitao o Islamu, Imanu i 
Ihsanu«? Odgovorili smo »Allah dž. š. i Njegov Poslanik a. s. 
znaju bolje«. Rekao je: »Ono je bio Džebrail koji je došao da 
vas poduči o vjeri.« 


TRECl temelj 

Upfoznati Rožijeg Posianika Muhamed (a. s. 

Muhamed b. Abdulah, b. Abdul Mutalib b. Hašim, a Hašim 
potiče od Kurejšija, Kurejšije su Arapi, a Arapi su potomci 
Ismail b. Ibrahim Halila a. s. Živio je 63 godine, od kojih 40 
godina prije poslanstva i 23 godine poslije, kao Poslanik a. s. 
sa »Ikre« — čitaj — i poslan je u Meki.« 

Bog dž. š. Ga je poslao da odvraća ljude od idolopoklonstva 
i da ih poziva u vjeru. Dokaz za ovo su riječi Kur’ana: »O 
čovječe koji nosiš breme iposlanstva i koji si se ogrnuo svojim 
ogrtačem, ustani pa opominji i veličaj svoga Gospodara, odijelo 
drži svoje čisto, ustegni se od nevaljalština, ne daji nešto da 
bi to s viškom tražio i budi strpljiv na putu rada za Boga dž. š.« 
Značenje izraza »Kumfe enzir« — ustani pa opominji — ima 
smisao odvraćaj od idolopoklonstva i pozivaj u vjeru, zatim 
»rabbeke fe kebbir« veličaj Boga dž. š. — izražava svemoć 
i veličanstvo Allaha dž. š. Zatim: »ve sijabeke fe tahhir« t. j. 
očisti svoja djela od idolopoklonstva i na kraju »ver-rudžze 
fehdžur« znači ostavi idole, napusti ih Muhamede, ostavi i 
njih i njihove pristalice. Na ovo je Muhamed a. s. pozivao pu- 
nih 10 godina, a potom je došlo do miradža kada je određena 
obaveza namaza. U Meki je klanjao tri godine, a poslije toga 
naređeno mu je da učini hidžru u Medini. Hidžra je prelaz 
iz sredine idolopoklonstva u sredinu jedinstva, iz sredine širka 
u sredinu vjere u Boga dž. š. Hidžra je obaveza muslimana 
da se oslobode idolopokloničke sredine, da stvore i izgrade 
čistu sredinu, punu ljubavi u čovjeka i sve prave vrijednosti. 
U tom smislu hidžra ostaje obaveza muslimana sve do sudnjeg 
časa. Za dokaz tome su i ove Božije riječi: »Onima, kad su im 
meleki dušu uzimali, koji su sami sebi nasilje činili, rekoše: 
»U kojem ste stanju bili«? Odgovoriše: »Mi smo bili slabašni 
ljudi«! Odvratiše im: »Zar Božija zemlja nije bila široka? Mogli 
ste se i vi iseliti«? To su oni koji će biti kažnjeni. Među njih 
ne spadaju nemoćni muškarci, žene i djeca koji zaista nisu 
bili u stanju putovati, ni izlaza naći. Možda će im Bog dž. š. 
oprostiti. On je milostiv i On oprašta.« (Nisa 97 — 99). I Božije 
riječi: »O vjernici, zemlja je moja prostrana. Obožavajte samo 
Mene.« (Ankebut 56). Za ovaj ajet Begavi kaže da su uzrok 
njegovoj objavi bili muslimani u Meki koji još nisu bili izvr- 
šili hidžru pa ih Kur’an poziva da to učine u ime imana, vje- 
rovanja u Boga dž. š. Dokaz za hidžru iz samog sunneta su 
i riječi Muhamed a. s.: »Hidžra ne prestaje sve dok ne prestane 
pokajanje, a pokajanje ne prestaje sve dok se sunce ne pojavi 
sa zapada.« 

Pošto se nastanio u Medini, određeni su Mu kao obaveza 
ostali propisi Islama, као što su zekat, post, hadž, ezan, džihad, 
naređivanje da se čini dobro i zabranjuje da se čini zlo. Osim 
ovih propisa došli su i drugi u toku 10 godina njegovog bo- 
ravka u Medini. Muhamed a. s. je umro, ostalo je samo nje- 

govo djelo. Nema dobra a da on nije uputio svoj narod da 
ga radi, niti ima zla a da ga nije upozorio da ga ostavi. Najveće 
dobro na koje je uputio čitavo čovječanstvo je vjerovanje u 
Jednog Boga dž. š. i rad na svemu onome što On voli i s čime 
je zadovoljan. 

Bog dž. š. ga je poslao svim ljudima, a dokaz za to su 
njegove riječi: »Reci: O ljudi, ja sam Božiji Poslanik vama 
svima« (Araf 158). Time je Bog dž. š. upotpunio vjeru, a za 
dokaz tome su i ove njegove riječi: »Danas sam vam usavršio 
vjeru i upotpunio svoje blagodati. Zadovoljan sam da vam 
Islam bude vjera.« (Maide 3). Dokaz za smrtnost Muhamed a. s. 
su Božije riječi: »Sigurno ćeš ti umrijeti, a sigurno će i drugi 
umrijeti, zatim ćete svi na sudnjem danu pred Bogom dž. š. 
iznositi svoje dokaze.« (Zumer 30). Ljudi će nakon smrti pro- 
živiti u to nema sumnje, a za dokaz tome su riječi Kur'ana: 
»Stvorili smo vas od zemlje, u nju ćemo vas povratiti, a potom 
vas ponovo izvaditi.« (Taha 55). Kao i Božije riječi: »Allah dž. š. 
je dao da izrastete iz zemlje kao kakva biljka, zatim vas povra- 
ća u zemlju, a onda vas ponovno vadi iz nje.« (Nuh 17 i 18). 
Poslije proživljenja biće obračun za učinjena djela, a za dokaz 
toga su riječi Kur’ana: »Bogu dž. š. pripada sve što je na nebu 
i na zemlji. Biće kažnjeni oni koji nevaljala djela čine, a na- 
građeni oni koji dobra djela rade.« (Neđžrn 31). 

Ко ne vjeruje u proživljenje poslije smrti, nevjernik je 
a dokaz za to su Božije riječi: »Nevjernici misle da neće biti 
proživljeni, reci im: Sigurno ćete svi biti proživljeni da vam 
se saopći i dokaže sve što ste radili. To je Bogu dž. š. sasvim 
lako učiniti.« (Tegabun 7). 

Bog dž. š. je poslao sve Božije poslanike da upute i opo- 
menu ljude kako poslije toga ne bi imali dokaza protiv Njega. 
Prvi je bio Nuh a. s. a posljednji Muhamed a. s. Da je Nuh a. s. 
bio prvi poslanik dokaz su za to riječi Kur’ana: »Poslali smo 
ti objavu, kao što smo je poslali i Nuhu a. s. i poslanicima 
poslije Njega.« (Nisa 163). 

Svakom narodu kojem god je Allah dž. š. poslao svoga 
poslanika od Nuh a. s. do Muhamed a. s. naređeno mu je da 
se klanja samo Jednom Bogu dž. š. a zabranjeno mu da se 
klanja sotoni, ili nečemu drugom, a dokaz za to su Božije ri- 
ječi: »Mi smo svakom narodu poslali poslanika. Svi su govo- 
rili: »Obožavajte samo Jednog Boga dž. š. a klonite se sotone.« 
(Nahl 36). Bog dž. š. je naredio svim ljudima da ne vjeruju 
u sotonu, a da vjeruju u Boga dž. š. Imam Ibni Kajjim kaže 

da kur'anski izraz »et-taguutu« — đavo, sotona, vrag, neva- 
Ijalo, znači sve ono što prelazi granicu lijepog i obožavanog r 
slijeđenog i pokornog. Sotona ima veoma mnogo, a pet ih je 
glavnih: Iblis, svako kome se neko klanja a njemu to čini 
zadovoljstvo, svako ko poziva ljude da mu se klanjaju, svako 
ko god tvrdi da nešto zna iz budućnosti, proricati i slično i 
svako ko postupa drugačije nego što uistinu treba da postupi 
i čini. A dokaz za ovo su također Božije riječi: »Nema prisile 
u vjeri. Pravi put je odvojen od lažnog. Ko ne vjeruje u so- 
tonu, a vjeruje u Boga dž. š. prihvatio se prave veze koja se 
nikad neće prekinuti. Bog dž. š. sve čuje i sve zna.« (Beka- 
re 256). 

Hadisi šerif kaže: »Glava stvari je Islam, njegov stup je 
namaz, a njegov vrhunac je rad na Božijem putu.« 

